b'\n_START_ARTICLE_\nMorska podgana\n_START_SECTION_\nOpis\n_START_PARAGRAPH_\nOdrasle ribe lahko zrastejo do 1,5 m in lahko tehtajo do 2,5 kg. Osnovna barva telesa je rjava z marmorirano belim vzorcem. O\xc4\x8di so velike in imajo zeleno zenico. Pobo\xc4\x8dnica je jasno razvidna na glavi. Na hrbtni plavuti je en \xc5\xbearek blago strupen in lahko povzro\xc4\x8di bole\xc4\x8d pik.\n_START_SECTION_\nRaz\xc5\xa1irjenost in habitat\n_START_PARAGRAPH_\nMorska podgana je oviparna, obi\xc4\x8dajno se zadr\xc5\xbeuje v majhnih jatah na morskem dnu, kjer se hrani z raznimi talnimi nevreten\xc4\x8darji. \xc5\xbdivi na globinah med 40 in 1663 metri, najpogosteje med 300 in 500 m. Na ju\xc5\xbenem delu obmo\xc4\x8dja raz\xc5\xa1irjenosti se ta vrsta zadr\xc5\xbeuje v globljih vodah kot na severu. Bolne in umirajo\xc4\x8de ribe v\xc4\x8dasih zaidejo v plitkej\xc5\xa1e vode. Morska podgana je raz\xc5\xa1irjena po severovzhodnem Atlantiku, od Maroka do severne Norve\xc5\xa1ke in Islandije, pa tudi po delih Sredozemlja. Redkej\xc5\xa1a je na vzhodu, zelo redka pa v severnem Jadranskem morju.'